उन्होंने बताया कि गोलाबारी की इस घटना में नार बालनोई की रहनेवाली जैनब बी (45 साल) नाम की महिला की मौत हो गई जबकि तीन जवान हवलदार लखविंदर सिंह, हवलदार बलवीर सिंह और लांस नायक चंद्रदीप सिंह घायल हो गए. विरी ने बताया कि गोलपुर और बालाकोट सेक्टर से भी गुरुवार को गोलीबारी की खबर आई है. हालांकि यहां किसी के हताहत होने की खबर नहीं है. मंत्री ने बताया कि पुंछ में जिला प्रशासन जान-माल की हानि को रोकने के लिए कदम उठा रहे हैं.